als_Latn dik_Latn sag_Latn
Besoj se Tirana duhet të jetë Kryeqyteti i vetëm në Botë, ku në plehra mund të gjesh nga mbeturinat e imta, deri te mbetjet inerte, divanë e kolltuqe të vjetër, madje mund të gjesh edhe pemë. U mendua se piku i skandalit ishte hedhja e mbetjeve spitalore dhe atyre organike në kazanat e plehrave, por jo. Mesa duket suprizat dhe bëmat vazhdojnë. Sikurse na ilustron edhe kjo foto tani mësuam se në kazanët e plehrave ka vend edhe për pemët, në rastin konkret për një palmë të prerë. Është skandaloze, të mendosh që jemi të rrethuar nga kjo situatë dhe të gjithë bejmë sikur nuk shohim. E ç'vlerë ka të kesh një shtëpi të bukur, lokal lukzos, makinë të shtrenjtë, veshje të firmuara e të parfumosesh, në këtë vend ku po na mbytsin plehrat, vetëvetja?!
Po çfarë lloj specie jemi kështu që çdo gjë o e bëjmë nga frika, o për sy e faqe. Frikë s'ka më si dikur në diktaturë dhe tani edhe nëse behet ndonjë gjë, bëhet sa për fasadë. E vetmja gjë që e specifikon njeriun nga kafsha, më konkretisht nga gjitarët, kategori së cilës i përkasim, është arsyeja, ose logjika. Pamjet që shfaq kjo foto ilustruese e ketij shkrimi besoj se japin dhe pergjigjen se ku renditemi ne si shoqëri, sepse këto pamje i sheh ngado, që nga Qendra deri në periferitë e Tiranës.
Është gati-gati kriminale ajo që po ndodh me mbeturinat në këtë qytet dhe askush nuk ndidhet. Bashkiakët rrinë zyrave. U mjaftuan me vendosjen e disa kazanëve, ne disa lagje ku ka etiketa per seleksionimin e plehrave sipas kategorive dhe me kaq detyra u krye. A nuk është utopike të mendosh se kjo shoqëri do të vetëndërgjegjësohet se në ç'pikë është katandisur dhe do të ndryshojë? Faktet të bëjnë të besosh që jemi të pashpresë, por mundësitë nuk janë shuar. Në këtë lloj katrahure nevojitet një fushatë e madhe sensibilizimi publik dhe angazhimi konkret njerëzor, që të fillojë përpjekja për shndërrimin nga gjitarë pa arsye, në gjitarë me arsye, pra te behemi njerëz. Kjo është një situatë emergjente, me emergjente se hallet e kryebashkiakut Basha për të kontrolluar Partinë, e Kryeministrit Rama për të kullandrisur qeverinë. Nëse nuk do të zgjohemi sot do te jetë vonë mot.
O shqiptar! I fortë mund të bëhesh kur të duash, i pasur dhe i pushtetshëm gjithashtu. Po njeri a bëhesh dot?! kjo është sfida që ka ky qytet, ky vend dhe përgjigjen e kësaj pyetjeje do ta marrim nga plehrat, atë ditë kur ato të jenë siç duhet në vendin e duhur!
als_Latn als_Latn als_Latn als_Latn